Source: http://politeia.org.ro/stiri-revista-presei/revista-presei-30-ianuarie/60779/
Timestamp: 2019-04-19 00:20:36+00:00

Document:
Revista Presei – 30 ianuarie. “Ce ar trebui să știe cineva care vorbește despre consiliul monetar .” | PoliteiaWorld
Home » Stiri / Revista Presei	» Revista Presei – 30 ianuarie. “Ce ar trebui să știe cineva care vorbește despre consiliul monetar .”
Revista Presei – 30 ianuarie. “Ce ar trebui să știe cineva care vorbește despre consiliul monetar .”
30/01/2019 Autor desy.demeter Categorii: Stiri / Revista Presei
Buna dimineata intr-o zi de miercuri, 30 ianuarie! Miercuri în prima parte a zilei va plouă slab local în estul țării, iar după orele prânzului ploile vor migra treptat și către sud și centru, pe măsură ce bandă noroasă frontală va retrogradă ușor, însă în aceste din urmă regiuni precipitațiile se vor semnala pe spații ceva mai restrânse. În zonele deluroase din vestul Transilvaniei precipitațiile vor fi mixte, iar la munte la altitudini mai mari de 1500 de metri va ninge, însă nu este așteptată depunerea unui strat consistent de zăpadă. Vântul va suflă moderat în Dobrogea și în estul Bărăganului și mai mult slab în celelalte regiuni. Temperaturile maxime vor fi încadrate în general între 0 și 5 grade în Transilvania și Maramureș (din nou cu cele mai scăzute valori așteptate a se înregistra în nordul Transilvaniei, unde se va menține o ușoară inversiune termică datorată vântului slab), 2-7 grade în Banat, Crișana și Oltenia, 7-12 grade în Muntenia, 9-14 grade în Dobrogea, 0-5 grade în zonele nordice și centrale ale Moldovei și 5-10 grade în extremitatea sudică a regiunii. In Bucuresti ziua de miercuri începe cu temperaturi mult mai calde decât în mod normal în această perioadă. Cerul va fi variabil, mai mult spre senin, dar în orele dimineţii vor fi condiţii de ceaţă. Temperatura maximă va fi de 10…12 grade Celsius, iar cea minimă se va situa în jurul valorii de 0 grade Celsius.
Un membru CSM reactioneaza dupa declaratiile lui Toader despre completurile de 3 judecatori: Mi se pare de-a dreptul revoltator In nicio instanta din tara completurile colegiale de doi sau trei judecatori nu se alcatuiesc prin tragere la sorti. Singura exceptie anume prevazuta in legislatia romana vizeaza exclusiv completurile de 5 judecatori de la ICCJ, explica judecatorul Bogdan Mateescu, membru in Consiliul Superior al Magistraturii. Prin urmare, lucrurile nu sunt “identice” din insasi perspectiva legii, sustine magistratul intr-o postare pe Facebook. Precizarile judecatorului vin dupa ce Tudorel Toader a declarat, duminica seara, la Antena3, ca in cazul completurilor de trei magistrati de la Inalta Curte de Casatie si Justitie, “prin analogie, lucrurile sunt identice“ cu cele de cinci judecatori, dar nu exista o decizie a CCR in acest sens. Bogdan Mateescu precizeaza ca este corect sa cunoastem legea, dincolo de ceea ce vedem la televizor si provenind chiar din partea unor inalti reprezentanti ai statului roman, prezentati ca specialisti in Drept. “A pune la indoiala valabilitatea hotararilor judecatoresti pronuntate de aceste completuri in orice mod, chiar si prin aluzii sau indicatii bazate pe alte ipoteze decat cele reglementate de lege, mi se pare de-a dreptul revoltator“, sustine Bogdan Mateescu. Integral: http://www.ziare.com/
Cristi Danilet-judecator: Nu știam de ce zilele trecute instanțele au început să fie bombardate cu solicitări formulate în baza Legii informațiilor publice cu privire la modul de desemnare a judecătorilor in complete de judecată. Mi s-a aprins un beculeț după ce am văzut declarația ministrului justiției dată aseară la postul TV al unui condamnat penal, de la care statul nu a recuperat paguba de 100 mil.euro dispusă definitiv de un complet de judecată: îmi miroase a servită ministerială, ca să zic așa… Deci, pentru cei care nu au aflat: potrivit legii nr. 3034/2004, la începutul fiecărui an componența completelor de judecată (unice sau colegiale) sunt aprobate în colegiul de conducere și hotărârea este publicată pe portal.just.ro. Logic, dacă un efectiv de judecători rămâne constant, locul lor în complete rămâne același de la an la an – de exemplu, anul trecut am fost în Completul de unic nr.10 la Tribunalul Cluj – secția penală, iar anul acesta sunt tot acolo; anul trecut am intrat în Completul nr. 3 de contestații împreună cu un alt coleg, anul acesta suntem tot noi doi și tot acolo. Mi se pare dubios modul în care se pune în discuție modul național de desemnare a judecătorilor în complete. Iar punerea în discuție a temeiniciei hotărârilor astfel date mi se pare revoltătoare. Integral: https://www.facebook.com
Curtea de Justiție a UE, întrebată de un tribunal din România dacă cerințele MCV sunt obligatorii Decizie fără precedent a unei instanţe din România. Tribunalul Olt sesizează Curtea de Justiţie a Uniunii Europene pentru a afla dacă cerinţele MCV sunt sau nu obligatorii pentru statul român. Judecătorii Tribunalului Olt au acceptat o cerere în acest sens depusă de Asociaţia Forumul Judecătorilor din România. Practic, Curtea de Justiţie a Uniunii Europene trebuie să răspundă la patru întrebări puse de Asociaţia Judecătorilor, toate întrebările privesc natura raporturilor MCV cu statul român….Cele 4 întrebări pe care FJR îi cere Tribunalului Olt să le adreseze CJUE: „Prima întrebare: Mecanismul de cooperare și de verificare (MCV), instituit potrivit Deciziei 2006/928/CE a Comisiei Europene din 13 decembrie 2006, trebuie considerat un act adoptat de o instituție a Uniunii Europene, în sensul articolului 267 TFUE, care poate fi supus interpretării Curții de Justiție a Uniunii Europene? (…)A doua întrebare: Conținutul, caracterul și întinderea temporală a Mecanismului de cooperare și de verificare (MCV), instituit potrivit Deciziei 2006/928/CE a Comisiei Europene din 13 decembrie 2006, se circumscriu Tratatului privind aderarea Republicii Bulgaria și a României la Uniunea Europeană, semnat de România la Luxemburg la 25 aprilie 2005? Cerințele formulate în rapoartele întocmite în cadrul acestui Mecanism au caracter obligatoriu pentru Statul român? (…) Integral: https://www.digi24.ro
Finanțele renunță la împrumuturile de la bănci. Au decis să consume buffer-ul ce ar susține circa șase luni Ministrul Finanţelor Publice, Eugen Teodorovici, a declarat marţi că a dat dispoziţie ca MFP să nu se împrumute în piaţă, el subliniind că are toate sumele necesare în trezorerie pentru finanţare pe minimum şase luni, potrivit Agerpres. Asta după ce nici luni nu a reușit să se împrumute de pe piața internă. HotNews.ro a scris luni că una dintre soluții ar putea fi apelarea la buffer. Se pare că asta e decizia luată acum. Probabil urmează ieșirea pe piețele externe. Trebuie remarcat faptul că buffer-ul ar fi trebuit păstrat pentru situații de criză….Întrebat dacă oferta băncilor reprezintă o reacţie la OUG 114, el a spus: “Nu ştiu, trebuie să avem o discuţie şi cu Asociaţia Română a Băncilor pentru a vedea. Eu am încercat să avem această discuţie în trei actori: Banca Naţională, Ministerul de Finanţe şi Asociaţia Română a Băncilor. Nu s-a dat curs dintr-o parte şi am spus că era corect să discutăm la aceeaşi masă. Totuşi, Banca Centrală a solicitat o discuţie în CNSM, în 4 februarie, înţeleg că este de interes acest subiect şi atunci corect este să avem o discuţie cu cărţile pe masă şi cu toţi actorii implicaţi“. Integral: https://economie.hotnews.ro
Regimul Dragnea şi logica cleptocraţiei România europeană a anului 2019 începe să semene cu o dictatură de lumea a treia, definită de ambiţiile cleptocratice ale unui grup politic şi economic care priveşte statul ca pe propria sa avere personală. În alte circumstanţe şi în alte momente istorice, Liviu Dragnea ar fi ţintit la înălţimile carierei de dictator atinse de Nicolae Ceauşescu sau de Preşedintele- Mareşal al Zairului, Mobutu. Constrâns să se mulţumească cu postura de Preşedintele al Camerei Deputaţilor şi de conducător al partidului-stat, domnia sa rafinează, alături de colegi şi de complici, reţeta românească a cleptocraţiei: guvernarea prin spoliere şi selecţie clientelară a oficialilor publici. Statul sub regimul Dragnea nu are altă menire decât aceea de a extrage resurse. Singura strategie acceptabilă şi recomandabilă este aceea a demagogiei şi iresponsabilităţii. Nimic nu există în afara orizontului de timp al actualei puteri. Viitorul este abolit, prin acţiunea deliberată a unor politici ce secătuiesc şi pregătesc dezastrul iminent. În logica cleptocraţiei, supravieţuirea instituţiilor independente, care să se sustragă controlului PSD, este o ameninţare fatală. De aici, energia cu care acest regim s-a dedicat mutilării legilor penale şi procesual-penale, ca şi distrugerii statului de drept. Justiţia este, prin chiar natura ei, incompatibilă cu proiectul cleptocratic, de vreme ce apără valori subversive precum egalitatea în faţa legii ori răspunderea pentru actele de corupţie. Imunitatea la care se aspiră acum nu face decât să acorde ordinii cleptocratice posibilitate de a dura. Şi dacă justiţia este sub asediu, atacată fiind neîncetat, criza economică provocată de impulsurile demagogice ale regimului obligă PSD să iniţieze un al doilea front, cel economic. Dacă suprataxarea este reflexul disperării, ofensiva împotriva BNR dezvăluie intenţia de a domestici un organism care mai deţine, încă, o doză de autonomie. Prăbuşirea monedei naţionale poate fi ocazia de a cuceri această redută, prin instalarea unui Guvernator care să fie pregătit să aplice aceeaşi formulă demagogică şi suicidară. Desemnarea domnului Vâlcov în această demnitate ar fi încunarea unei cariere definite prin onestitate şi competenţă. Drumul spre conducerea BNR trece, în România, prin infracţionalitate şi corupţie. Cleptocraţia, ca sistem de guvernare ce se întemeiază pe spolierea statului şi pe mituirea supuşilor cu sume derizorii, este o fundătură istorică în care se poate întrevedea doar subdezvoltarea. Desfiinţarea competiţiei, întronarea arbitrarului, controlul politic, consolidarea privilegiilor sunt parte din arhitectura ei. Fesenismul regimului Dragnea este tentativa de a construi un astfel de stat parazitar şi prădător. Involuţia dramatică de acum oglindeşre mutaţiile de adâncime ale unei întregi structuri. Organizarea cleptocraţiei aduce cu sine, pentru cetăţenii României, o dublă provocare istorică. Pe termen scurt, rezistenţa şi coagularea opoziţiei, atâta cât există, cu toate limitările ei. Pe termen mediu şi lung, conturarea strategiei prin care domnia bunului- plac să fie înlocuită de domnia legii. Reconstrucţia trebuie să urmeze regimului Dragnea. Integral: https://www.marginaliaetc.ro
Cum vrea să lovească Guvernul în cetățenii din marile orașe prin proiectul de buget pe anul 2019 – primarii acuză scăderea bugetelor pentru investiții cu până la 30% și sporirea puterii baronilor locali Primarii marilor orașe acuză Ministerul de Finanțe și Guvernul că în 2019 se dorește alocarea a doar 45-50% din impozitul pe venit către primării, față de 60% cât ar fi necesar după scăderea impozitului pe venit de la 16 la 10% în 2018, pentru reechilibrarea bugetelor. Informațiile au fost obținute de primari ”pe surse” fiindcă Guvernul nu a avut până acum nicio consultare cu ei, așa cum prevede legea, iar proiectul de buget nu a fost încă publicat, deși Executivul a anunțat că va fi aprobat în această săptămână. Primarii spun că în această manieră se ia practic 1 miliard de euro de la primării, iar bugetele de investiții din orașe vor fi diminuate cu până la 30%. Asta se reflectă în facilitățile de care beneficiază direct cetățenii: drumuri, spitale, parcări, parcuri, poluare. Mai mult, către consiliile județene s-ar duce până la 35% din impozitul pe venit, față de 18% anul trecut, ceea ce va duce la sporirea puterii baronilor locali și politizarea alocărilor bugetare. …Gheorghe Falcă, primarul orașului Arad, a declarat pentru HotNews.ro că în 2018 orașul său a pierdut 16 milioane de euro din cauza scăderii impozitului pe venit, iar o remediere a situației ar însemna o alocare de cel puțin 60% din impozitul pe venit către primării….Ilie Bolojan, primarul din Oradea, a explicat pentru HotNews.ro că primăriile din toată țara pierd cam 1 miliard de euro. Oradea a pierdut anul trecut 5 milioane de euro. Integral: https://www.hotnews.ro
Toate tunurile pe BNR! Statul ca o prada Celor care si-au dat ochii peste cap pipaind in jur dupa sticluta cu saruri cand au auzit paralela facuta de presedintele Iohannis intre practicile nazistilor si cele ale PSD-ALDE le amintesc ca nazismul nu s-a instaurat de azi pe maine ca o putere de ocupatie, ci a inceput ca un regim politic cu ampla sustinere populara, instalat la putere prin vot. Asa au aparut mai toate dictaturile, de altfel….De cand PSD-ALDE au preluat puterea, sistemul legislativ a devenit un fel de ogor arat. Aproape nu a existat domeniu care sa nu sufere schimbari strict in functie de interesele Puterii si ale clientilor. Dar cele mai lovite au fost legislatia fiscala, cea penala si cea referitoare la justitie.Toxicitatea modificarilor in domeniul fiscal o simtim cu totii pe propria piele incepand cu impredictibilitatea foarte greu de dus pentru mediul de afaceri care se apara prin blocarea planurilor de dezvoltare, scumpiri si abandon. Am vorbit zilele acestea cu un investitor, altadata entuziast, din domeniul agricol, care acum constata ca munceste ca sa plateasca dari si salarii, asa ca vrea sa inchida. La un nivel mai inalt, uitati-va la Nestle, care pleaca din Romania.Darius Valcov minte spunand ca Nestle se duce in Republica Moldova sau Africa, pentru forta de munca ieftina. Se duce in Ungaria, unde forta de munca e mai scumpa, dar mediul de afaceri cu mult mai bun. Dupa ce imprumuturile uriase si constante ale Guvernului au distorsionat piata bancara si au ridicat dobanzile prin cererea constanta de lei, Ordonanta 114 a destabilizat si ROBOR, si cursul leului, anunta scumpiri masive si inchideri de afaceri. Aceasta OUG a fost motivata de conspiratia bancherilor in privinta ROBOR. Hitler sustinea ca o conspiratie internationala a marilor bancheri a fost responsabila de criza economica din anii 1930. Conspiratie este pentru PSD si cresterea euro. De ce creste, de fapt? Pentru ca importam cu mult mai mult decat exportam, deficitul de cont curent e urias, increderea in puterea de la Bucuresti e la pamant, investiile in Romania total neatractive, romanii nu mai trimit bani in tara, pentru ca si-au luat familiile cu totul, pentru ca lipsa bugetului e semn de criza. Euro creste pe masura guvernarii PSD-ALDE. …Doamne fereste sa intre BNR masiv in rezerva ca sa salveze PSD si sa preia toti speculatorii, unii spun ca in principal rusi si chinezi, valuta din Romania la preturi extrem de avantajoase! In plus, daca BNR absoarbe masiv lei vanzand valuta, unde se va duce ROBOR? Si pentru ca BNR rezista, PSD da asaltul sa o captureze si pe ea. Mugur Isarescu este amenintat explicit, hartuit de parlamentari care cred ca si legea gravitatiei poate fi abrogata, daca asa vrea Dragnea. El este chipul conspiratiei bancherilor pe care o acuzau si nazistii. Si daca vor captura BNR, vor pune mana si pe tiparnita de bani, adica vor acoperi cu inflatia toate gaurile pentu care altfel nu gasesc solutie. Integral: http://www.ziare.com
Ce ar trebui să știe cineva care vorbește despre consiliul monetar Ieri s-a adus în discuție una dintre cele mai mari iluzii cu care trăiesc oamenii: aceea că oamenii s-ar putea bucura de creșterea nesustenabilă a salariilor și a pensiilor din ultimii ani dacă BNR ar menține stabile cursul de schimb și ratele dobânzilor. Pentru a fi întărită cu puterea exemplului, iluzia a fost ilustrată cu cazul Bulgariei, care are un consiliu monetar și care din această cauză a putut ține stabile rata de schimb și dobânzile. Pentru a înțelege de ce dezechilibrele sunt incompatibile cu stabilitatea cursului de schimb și a ratelor dobânzii, pornesc de la ce înseamnă, în esența sa, un consiliu monetar care, chipurile, a reușit să mențină stabile și moneda și ratele dobânzii în Bulgaria indiferent de deficite. Consiliul monetar este o replică modernă a standardului aur. Standardul aur a fost un regim monetar care s-a bazat pe trei reguli:…O consecință a acestor reguli este aceea că politica monetară a țărilor care aplică sistemul este o rezultantă a mișcărilor în cantitățile de aur: deoarece capitalurile sunt perfect mobile și rata de schimb fixată în cantitatea de aur, politica monetară este o rezultantă. Cu alte cuvinte, politicienii nu pot avea acces la ea, orice ar face. Consiliul monetar este similar, doar că în loc de aur, țările care îl adoptă decid ca moneda lor să fie fixă în raport cu o monedă de rezervă, cum ar fi euro sau dolarul. Regulile (i)-(iii) de mai sus rămân, dar nu se mai referă la aur, ci la moneda de rezervă care acoperă emisiunea de monedă autohtonă. Aceeași consecință se menține: politicienii nu au acces la politica monetară. Din acest mecanism rezultă că ajustările în balanța de plăți se realizează prin trei canale:(a) modificarea ratelor dobânzii. Țările cu surplus de cont curent reduc ratele dobânzii, iar cele cu surplus le cresc. Ratele dobânzilor sunt în general volatile;(b) modificări în prețurile relative;(c) modificări în producție. De aici rezultă clar că, în virtutea legii care descrie substituția perfectă a activelor, în țările care au deficit de cont curent (de exemplu din cauza politicii fiscale), cantitatea de bani scade, iar ratele dobânzilor cresc. Prețurile tind să scadă. Invers, în țările care au surplus de cont curent, ratele dobânzilor scad, reflectând creșterea cantității de bani. În consecință inflația crește. Politica monetară nu poate face nimic în această privință în acest regim monetar. Nu pot exista concomitent deficite de cont curent, rată fixă de schimb și rate relativ mici ale dobânzii. Țările cu deficit nu pot ține ratele dobânzii la niveluri relativ joase fără ca, în final, să fie forțate să renunțe la rata de schimb fixă. Integral: https://www.g4media.ro
DOCUMENT Avertisment dur al Orange, Vodafone și Telekom către Guvern: Implementarea 5G ar fi imposibilă în urma aplicării Ordonanței care suprataxează mediul privat Orange, Vodafone și Telekom au avertizat Guvernul că “măsurile OUG 114/2018 încalcă legislația UE” și “vor face imposibilă implementarea noilor tehnologii”. Într-un document obținut de HotNews.ro, operatorii avertizează că impactul total va fi de 3,3 miliarde de euro în acest an, sumă ce depășește veniturile anuale ale industriei și reprezintă 60% din investițiile totale ale operatorilor mobili în ultimii 10 ani. Conform măsurilor privind taxele de licență, statul ar trebui să încaseze minim 3,1 miliarde euro în urma licitației 5G ce va fi organizată în 2019, “o sumă care, evident, nu poate fi suportată de cei 4 operatori mobili prezenți în piață.””Taxa anuală de 3% din cifra de afaceri reprezintă aproximativ 100 de milioane euro – pe care Guvernul României intenționează să le colecteze de la operatori și care astfel nu vor mai fi investite în dezvoltarea de rețele și noi servicii de telecomunicații din România. Acest lucru se petrece chiar în anul în care operatorii mobili trebuie să suporte cheltuieli semnificative pentru spectrul de frecvențe 5G și să declanșeze investiții de anvergură în rețelele 5G. În același timp, prețurile minimale pentru alocarea de spectru 5G au fost stabilite prin această Ordonanță la un nivel exagerat de mare, în contradicție cu prevederile Directivei 2002/20/CE și cu mult mai ridicat decât în celelalte state europene.”, se arată într-un comunicat transmis marți de AOMR (Asociația care reprezintă Orange, Vodafone și Telekom). Integral: https://economie.hotnews.ro
Ideile politicienilor români despre cormorani, popândăi, peşti şi armamentul şi muniţiile fabricate în România (1949-2019) Una dintre marotele regimului comunist din România a fost/este blamarea tuturor, cu excepţia conducerii partidului aflată în funcţie la un moment dat, pentru absolut toate problemele apărute în viaţa cotidiană a cetăţenilor. De la râuri până la ramurile copacilor, nu scapă nimeni din iureşul declanşat de propagandiştii partidului de guvernământ. În săptămâna care a trecut a ajuns pe lista foarte lungă a celor care „sug sângele poporului” un nou personaj: cormoranul. Un ministru, pe numele său Petre Daea – ajuns celebru pentru dragostea sa mărturisită faţă de ovine – s-a făcut remarcat miercuri, 23 ianuarie 2019, în Comisia pentru pescuit din cadrul Parlamentului European, cu un discurs tragi-comic….Nu cunoaştem performanţele doamnei europarlamentar în domeniul vânătorii, aşa că putem doar să presupunem că Norica Nicolai nu îşi va băga degetele în toate orificiile armei cu care va împuşca nişte cormorani care trăiesc în Delta Dunării, iar domnul ministru îi va arăta ce trebuie să facă de fapt cu degetele respective – pentru a atinge împreună un nivel de satisfacţie pe care ambii politicieni şi-l doresc într-un mod transpartinic.Dorinţa de a vedea sânge şi a ucide animale poate fi întâlnită şi la alţi comunişti din România. De exemplu, la reuniunea din 16 noiembrie 1949 a Secretariatului C.C. al P.M.R., Vasile Luca a declarat astfel: „Câinii distrug pe câmp 30-40 mii de vagoane porumb pe an. Propun să colectăm piei de câine şi să-i prelucrăm. Se pot face mănuşi, ghete de copii. Trebuie organizat din punct de vedere al cooperaţiei pentru că este o chestie de economie”[4]. Fiind un mare pasionat de vânătoare, ministrul de Finanţe se referea, probabil, la popândăi – pe care, presupunem, îi ştia din Transilvania sub numele de „câinii pământului”. Evident, Vasile Luca nu era interesat să afirme că, de fapt, politica impusă de autorităţile de la Bucureşti în domeniul agriculturii era total greşită – cetăţenii de la sate refuzând să se înscrie în colhozurile înfiinţate de liderii comuniştilor din România şi să muncească într-un mod eficient în organizaţiile respective. Pagubele produse de popândăi erau minore, comparativ cu pierderile pe care le creeau permanent în agricultură politrucii care urmau orbeşte directivele sovietice. Dar să revenim la problema doamnei Norica Nicolai, ridicată de ministrul Petre Daea. Într-adevăr, ne vom referi la peşte, nu la doamna europarlamentar. La începutul lunii septembrie 1961, Janoş Fazekaş (la acea vreme, ministru al Industriei Alimentare) a trimis un raport lui Petre Borilă (vicepreşedinte al Consiliului de Miniştri) în care a susţinut ideea formării unei flote româneşti de pescuit oceanic….După evenimentele din decembrie 1989, politicienii care au preluat puterea la Bucureşti au considerat că flota românească de pescuit oceanic trebuie redusă. În cele din urmă, aceasta a fost distrusă complet şi, în schimbul peştelui oceanic recoltat de navele româneşti, cererea pe piaţa din România a fost acoperită cu peşte importat din Ruanda, Tanzania, China, Norvegia, Polonia, Ungaria etc. În acelaşi timp, cantităţile de peşte recoltat din apele dulci ale României au scăzut, pe fondul privatizărilor politizate a lacurilor şi bălţilor de cei care s-au perindat la conducerea ţării în ultimele două decenii.În prezent, se mai întâmplă ca anumite persoane care ajung efemer la Palatul Victoria, în calitate de miniştri, să aibă puseuri comunistoide, stârnind nedumerire la întâlnirile oficiale la care participă în ţară şi în străinătate. Acum se poate înţelege foarte bine ce a însemnat privatizarea haotică din anii ’90 şi goana după profit a celor care au pus mâna pe o sursă importantă de venit şi trebuiau să investească în industria piscicolă din România. În opinia ministrului Daea şi a doamnei Norica Nicolai, vinovaţii pentru dezastrul respectiv sunt însă doar cormoranii. Integral: http://www.contributors.ro
Culmea cinismului in politica romaneasca Este interesant sa vezi cum evolueaza unii oameni politici. Prin anii ’90, Liviu DRAGNEA gestiona carciumi prin Teleorman, acumula capital privat si isi muta interesul spre politica locala – Prefectura, Consiliul Judetean.In aceeasi perioada, Mugur ISARESCU incerca sa puna pe picioare o institutie – BNR -, sa castige increderea institutiilor financiare internationale, pentru ca tara sa nu intre in faliment, iar ca, prim-ministru, alaturi de presedintele Emil CONSTANTINESCU, a depus eforturi si a reusit sa convinga statele occidentale ca meritam sa intram in clubul euro-atlantic. Deciziile privind aderarea noastra la NATO si UE au fost conturate atunci, in perioada 1999-2000, cand Mugur ISARESCU se afla in fruntea Guvernului Romaniei….Prin 2008 – 2009, Liviu DRAGNEA isi muta atentia catre mecanismele de putere de la Bucuresti. Avea destui bani si influenta in PSD pentru a pretinde acest lucru. Cam tot atunci – aflam de la DNA, OLAF si cu ajutorul investigatiilor jurnalistice din tara si strainatate – avea o dinamica impresionanta de castigat contracte cu Statul Roman, prin firmele controlate. In acelasi interval de timp, BNR incerca, alaturi de presedintele Traian BASESCU, de prim-ministrul Emil BOC si de Mircea GEOANA, presedintele de atunci al PSD, sa protejeze tara de efectele crizei economice si sa evite un scenariu de tip Grecia. In 2019, Liviu DRAGNEA este in fruntea Statului Roman – prin interpusi – si decide cine este patriot si cine NU, cine are dreptate si cine NU, cine sta si cine pleaca. Mugur ISARESCU este aratat cu degetul pentru ca nu executa ce zice presedintele PSD. Integral: http://www.ziare.com
„Colonia Bosnia”, cea mai săracă aşezare din România. Cum au ajuns localnicii să scormonească pământul de foame Aninoasa a falimentat şi a pierit. Petrila s-a dus de trei ani şi ceva. E depozit de haine second-hand, acum. Din cei 53.000 de mineri, câţi lucrau înainte de 1990 în Valea Jiului, mai muncesc vreo 3.000. Din 14 mine au rămas deschise patru. Cele închise au fost prădate de hoţi. Viaţa e grea, fericirea puţină, investitorii rari, oraşele îmbătrânite, triste… Foştii mineri pun regresul pe seama mineriadelor de altădată. Platforma pentru regiunile carbonifere în tranziţie, lansată de Comisia Europeană, ar putea salva întreaga zonă, dar marile planuri lipsesc. Destinul tuturor stă în câteva proiecte susţinute de o duzină de oameni….Săpată şi amenajată cu trudă încă din debutul Belle Epoque, mina Aninoasa a rămas poveste. În 2006, statul a declarat-o falimentară, laolaltă cu orăşelul care a botezat-o. A fost prima mină defunctă din Valea Jiului. I-au zăvorât porţile, dar au lăsat-o de izbelişte. De la deces au trecut 13 ani… Şi doar cine n-a vrut, n-a furat ceva din ea.–Tot metalul preţios a dispărut. … Aici era cupru. Erau bare de cupru care făceau să funcţioneze motorul ăsta electric. Da, s-a dus…Aninoasa putea deveni prima mină muzeu în care să fie practicat turismul subteran. Proiectul costa 2,2 milioane de dolari. Banca Mondială a fost de acord să susţină 85 % din sumă, dacă Guvernul contribuia cu restul. Statul n-a vrut. Şi-a condamnat mina la pieire. Aceeaşi soartă putea avea şi bunica minelor din Valea Jiului: Petrila, cea mai adâncă exploatare minieră din Europa. Ortacii scobeau, aici, cărbune la un kilometru-n inima pământului. În octombrie 2015 însă, povestea s-a sfârşit, iar oraşul a intrat în amorţire. Igrasia s-a agăţat de blocuri, sărăcia a muşcat hulpavă din acoperişuri… Oraşul pare trist. Oamenii par trişti… Tinerii pleacă-n pribegie. Bătrâneţea a rămas acasă şi îşi face de cap. Timpul pare grăbit, lipsit de răbdare…Petrila, casa ortacilor pensionari….Mina Petrila putea avea soarta Aninoasei. Un fost salvator minier s-a autoproclamat însă… salvator cultural. Şi împreună cu artistul Ion Barbu şi-o mână de arhitecţi îndrăgostiţi de Valea Jiului au transformat drama în zonă eminamente culturală: Planeta Petrila. Integral: https://www.digi24.ro
53 Raspunsuri la Revista Presei – 30 ianuarie. “Ce ar trebui să știe cineva care vorbește despre consiliul monetar .”
desy.demeter30/01/2019 at 09:20
Buna dimineata all:)
Propuneri de noi impozite:
”În scopul asigurării unei baze solide pentru furnizarea bunurilor și serviciilor publice, este necesar să se revizuiască substanțial sistemul fiscal, cu accent pe impozitarea progresivă a veniturilor globale și a proprietăților persoanelor fizice – măsură care se impune în mod obiectiv, în condițiile mutațiilor structurale majore produse la nivelul distribuției veniturilor și averii populației în ultimii aproape 30 de ani”, a re-iterat primul viceguvernator BNR, Florin Georgescu.
https://economie.hotnews.ro/stiri-finante_banci-22941663-georgescu-bnr-este-necesara-revizuirea-substantiala-sistemul-fiscal-accent-impozitarea-progresiva-veniturilor.htm
Tzepelica30/01/2019 at 09:54
Florin Georgescu?
Un pesedist de nadejde, inca din vremea lui kaghebila Iliescu.
Intamplator30/01/2019 at 10:18
F Georgescu “una spune și alta fumează”….
E dovedit de cifre-reale nu alea ale lui valcov-ca după introducerea impozitului unic au crescut încasările la buget!…dar dl a rămas la paradigma socialista….îmi povestea un cunoscut ca in 90 a fost angajat de o firma straina ,și s a dus la Percepție sa și declare salariul pentru impozit…a constatat ca după ce i s a făcut calculul mai rămânea cu 10% din brut,restul era impozit…a întrebat cum e posibil…i s a spus ca nu poate avea un net mai mare decât primul ministru…urmarea?dupa o luna s a dus cu alt contract cu un salariu “corespunzător” sistemului de impozitare
Acuma,presupunând ca are dreptate ,poate fiscul ar începe sa verifice “pe bune” cheltuielile și veniturile bugetarilor,in frunte cu Dragnea și valcov și apoi sa se gândească la impozitarea”progresiva”dl Georgescu
In plus poate se mai uita și la cum se cheltuiesc banii de la buget și ar putea începe cu întrebarea “de ce România are un guvern cu 27 miniștri,130 secretari de stat,15- sau 16-consilieri de stat și Franța are numai 16 miniștri și vreo 30 secretari de stat…”
Tzepelica30/01/2019 at 09:52
Ce personaje credeti ca au chefuit la restaurantul “Diesel”, ca invitati ai lui Tariceanu de ziua lui de nastere?
Alina Gorghiu si Daniel Fenechiu, niste liberali extrem de vocali ca “opozanti” la coalitia PSD-ALDE.
Cetatean30/01/2019 at 10:06
Neata 🙂 🙂
Cine il invita pe Toader sa deschida lista PNL la parlamentare? Alina Gorghiu, doctoranda lui!! 😀
https://www.b1.ro/stiri/politica/toader-candidatura-pnl-256007.html
Tzepelica30/01/2019 at 10:19
O cloaca oribila, care transforma interesele personale/de clica in politici de stat.
Merita o puscarie de maxima siguranta.
Intamplator30/01/2019 at 10:22
@cetatean buna dimineața
tot mai credeți ca interesele PNL sunt diferite de cele ale PSD?
se vede de pe luna cât sunt de speriați de usr&plus
Cetatean30/01/2019 at 10:26
deloc 🙂 Nu am crezut niciodata, avertizam si pe altii sa nu mai creada 😛
Tzepelica30/01/2019 at 10:34
Pai PNL s-a “demascat” demult, inca din vremea lui Quintus-Rebusache. 🙂
Tzepelica30/01/2019 at 10:41
In 1959 semna notele informative cu numele de cod “Radu Voinea”.
In 1967 era “Marcel”, iar din 1971 pînă spre sfîrșitul lui 1989 devenise “Dan Filip”.
Omul asta a fost sef la PNL, ba chiar “presedinte de onoare”.
Decorat de Iohanns cu “Steaua Romaniei”.
Tzepelica30/01/2019 at 10:44
Ca sa nu mai vorbim de “Porumbacu”, amic la catarama cu Dan Iosif si parintele USL.
Care se vrea acum europarlamentar.
Liberalii lu` peste!
Cetatean30/01/2019 at 10:50
Adevarata “pasare de curte”, acesst Porumbacu, iesit din somnul prelung doar la mirosul banilor de la Parlamentul European…
Tzepelica30/01/2019 at 10:55
Pt. multi Bruxelles e “gaina cu oua de aur”. 🙂
A A30/01/2019 at 10:58
Porcu’ criminal porumbac este pasare de curte a lui putka. Si mai are penele borfeturi si buboaie toxice din astea prin interior. Le stie si Iohannis din mai multe surse, se preface doar ca nu.
mar30/01/2019 at 10:50
Cormoranii sunt mină de aur pentru cei care primesc compensații prin Programul Operațional de Pescuit, iar pentru fermierii care nu sunt cuprinși în programul de compensații generatori de pagube, care din păcate sunt imense pentru un piscicultor mic. Vietățile au ajuns să facă prăpăd, pentru că piscicultori ”subvenționați” le lasă acces fără restricție la hrană – pentru că primesc compensații. În schimb piscicultorii cu bazine piscicole amplasate în proxima vecinătate a unei arii protejate dar nu face parte din ea, înregistrează pagube. Și cum cormoranul ”graniță” se duce după hrană fără să știe că a ”aterizat” într-o fermă care beneficiază/nu beneficiază de subvenție. În concluzie, problema este mult mai complexă și face simbioză cu o serie de aranjamente făcute în perioadele anterioare când au fost definite zonele de protecție și modul de acordare al compensațiilor.
https://www.hotnews.ro/stiri-administratie_locala-22934132-dreptul-replica-cormoranului-acuzatiile-ministrului-daea.htm
PS. întâmplarea face să știu ”povestea cormoranului” de ceva timp, inclusiv ce înseamnă ”să-i ai în vizită” și să nu mai ai peștele în bazin după plecarea lor.
Tzepelica30/01/2019 at 10:53
Clotilde Armand:
“În statul paralel în care pare să trăiască PSD, vedem cu toții că Darius Vâlcov se visează guvernator BNR, iar Liviu Dragnea președinte. Într-o Românie ideală, îmi cer scuze că vă spun asta, cei doi ar fi poate paznici de noapte la cimitir”.
Cetatean30/01/2019 at 10:55
Azi Kovesi sustine interviul pentru functia de procuror sef european, asa citesem acum cateva zile printr-un ziar, sper sa fie adevarat.
O reprezinta la CEDO o super avocata tanara, care are 18 procese castigate contra statului roman (!!!), Nicoleta Popescu.
Tzepelica30/01/2019 at 10:58
Sa-i uram bafta!
Cetatean30/01/2019 at 11:10
nu stiu daca e parerea mea cat de cat obiectiva sau doar dorinta subiectiva, insa la ce profil institutional are, si mai ales ca ce calitati psihologice a dovedit, e, cred, cel mai bun candidat.
A A30/01/2019 at 11:02
Succes, Kovesi!
Ai facut cinste Romaniei in Uniunea Europeana si NATO, continua!
mar30/01/2019 at 11:06
Credeți că se va sensibiliza Titircă, că va înțelege că după încheierea mandatului va avea o etichetăimposibil de dezlipit? – Han Moraal, președintele Asociației Internaționale a Procurorilor, a trimis premierului Viorica Dăncilă o scrisoare oficială în care își exprimă îngrjorarea față de impactul modificărilor din justiție asupra independenței procurorilor.
De asemenea, asociația își exprimă îngrijorarea față de încercările de revocare din funcție a procurorului general Augustin Lazăr.
Asociația Internațională a Procurorilor, cu sediul în Haga (Olanda) citează în scrisoare poziția Comisiei de la Veneția legată de modificarea legislației din Justiție și, mai cu seamă, despre procedura de revocare și numire a procurorilor-șefi.
https://www.g4media.ro/asociatia-internationala-a-procurorilor-cere-guvernului-sa-renunte-la-revocarea-lui-augustin-lazar-si-isi-exprima-ingrijorarea-fata-de-schimbarile-din-justitie.html
A A30/01/2019 at 11:08
Nu. Pe asta, ca si pe toti acolitii sai, ii sensibilizeaza doar bata si streangul.
A A30/01/2019 at 11:10
https://www.g4media.ro/psd-a-programat-adoptarea-in-viteza-si-cu-minima-transparenta-a-bugetului-o-saptamana-de-la-prezentare-pana-la-vot-final-mai-putin-de-doua-zile-pentru-amendamente-cate-o-zi-de-dezbateri-in-comisii.html
radu230/01/2019 at 11:28
Buna ziua. Este o paine buna de mancat pentru USR si PLUS, folosite la maxim toate procedurile parlamentare, tras de timp pentru a se vedea toate gaurile din bugetul psd-alde, explicate la tv cat mai simplu sa inteleaga si orice votant de la tara unde vom ajunge cu asa ceva
A A30/01/2019 at 11:49
Mai ales ca au economisti si businessmen adevarati intre ei.
Nu ma astept sa nu reactioneze dupa toate posibilitatile pe care le au.
Cetatean30/01/2019 at 11:22
O explicatie rapida (sunt mult mai multe decat spune judecatorul) privind CJUE o ofera presedintele FJR:
https://www.stiripesurse.ro/un-judecator-spune-care-ar-putea-fi-consecintele-sesizarii-curtii-de-justitie-a-ue-in-cazul-mcv—ar-putea-suspenda-aplicarea-dispozitiilor-din-legile-justitiei_1321919.html
“Tribunalul Olt a decis, marti, admiterea cererii Asociației Forumul Judecătorilor din Românie de a sesiza Curtea de Justiție a UE pentru a spune dacă cerințele MCV sunt obligatorii pentru România. Cererea a fost formulată în cadrul procesului în care asociația contesta ordonanța de urgență prin care s-a prelungit mandatul conducerii Inspec
Dragoș Călin, copreședinte al Forumului Judecătorilor din România, a explicat, pentru Europa Liberă, care sunt efectele sesizării Curții Europene de Justiție.
“CJUE se va pronunța asupra întrebărilor cu care a fost sesizată, pe care le va putea reformula, în raport de obiectul cauzei și de necesitatea instanței de trimitere din România în soluționarea cauzei. Prin ricoșeu, însă, interpretarea MCV și a rapoartelor sale în sensul obligativității va determina reconsiderarea tuturor modificărilor aduse legilor justiției, criticate de Comisia Europeană. Dacă sesizarea va avea câștig de cauză la CJUE, va fi aplicată imediat în România”, a declarat Dragoș Călin, pentru sursa citata.
Sintetizez eu: daca cerintele impuse de MCB vor fi considerate de CJUE ca obligatorii, deciziile CCR care ignora MCV-ul si aproba modificarile la legile Justitiei nu mai valoreaza apa de ploaie. Desi CCR va incerca sa spune altceva. Insa si-au sapat singuri groapa, incercand intr-o decizie parsiva recenta sa se eschiveze:
Ce a zis CCR in decizia 1014/2018 (care mi-a fost semnalata de Liviu Avram prima data):
“82. De asemenea, folosirea unei norme de drept european în cadrul controlului de constituționalitate ca normă interpusă celei de referință implică, în temeiul art. 148 alin. (2) și (4) din Constituția României, o condiționalitate cumulativă: pe de o parte, această normă să fie suficient de clară, precisă și neechivocă prin ea însăși sau înțelesul acesteia să fi fost stabilit în mod clar, precis și neechivoc de Curtea de Justiție a Uniunii Europene și, pe de altă parte, norma trebuie să se circumscrie unui anumit nivel de relevanță constituțională, astfel încât conținutul său normativ să susțină posibila încălcare de către legea națională a Constituției – unica normă directă de referință în cadrul controlului de constituționalitate. Într-o atare ipoteză demersul Curții Constituționale este distinct de simpla aplicare și interpretare a legii, competență ce aparține instanțelor judecătorești și autorităților administrative, sau de eventualele chestiuni ce țin de politica legislativă promovată de Parlament sau Guvern, după caz.
83. Prin prisma condiționalității cumulative enunțate, rămâne la aprecierea Curții Constituționale aplicarea în cadrul controlului de constituționalitate a hotărârilor Curții de Justiție a Uniunii Europene sau formularea de către ea însăși de întrebări preliminare în vederea stabilirii conținutului normei europene. O atare atitudine ține de cooperarea dintre instanța constituțională națională și cea europeană, precum și de dialogul judiciar dintre acestea, fără a se aduce în discuție aspecte ce țin de stabilirea unor ierarhii între aceste instanțe (a se vedea Decizia nr. 668 din 18 mai 2011, publicată în Monitorul Oficial al României, Partea I, nr. 487 din 8 iulie 2011)
Perversii aia de la CCR au stabilit doua conditii pe care le credeau greu de atins:
1. O clarificare din partea CJUE, aproape imposibil de obtinut. Iata ca va fi obtinuta cat de curand, data fiind importanta spetei.
2. Sa decida ei insisi ca bindisesc sa aplice, in cadrul controlului de constitutionalitate, hotararea CJUE.
Aici, la conditia nr.2, s-au crezut smecheri, punand in balanta o competenta pe care doar ei o au, anume de a decide sa foloseasca sau nu o hotarare a CJUE (cand controleaza legile). Adica: avem chef, respectam hotararea CJUE. Nu avem chef, nu respectam.
Insa hotararrile CJUE sunt obligatorii pentru instantele nationale, si pentru statele ca atare. Asa ca instantele vor putea ignora (ca sa fiu decent) deciziile CCR care ignora CJUE-ul si sa aplice hotatarea CJUE in procesele in care mafiotii vor incerca sa invoce deciziile CCR.
Si, evident, va veni si condamnarea de la CEDO, in speta Kovesi, care va fi direct opozabila CCR-ului.
Atunci sa vezi cereri de revizuire sau de anulare a deciziilor date de instante, in aplicarea perrversiunilor emise de Dorneeanu 🙂 🙂 🙂
cedric30/01/2019 at 12:05
https://www.g4media.ro/surse-ccr-a-declarat-neconstitutionala-legea-dragnea-tariceanu-privind-declasificarea-tuturor-protocoalelor-si-care-le-ar-fi-permis-infractorilor-sa-ceara-revizuirea-sentintelor-definitive.html
Incepe sa lise faca frica?
Cetatean30/01/2019 at 12:20
Asa este. Frica pazeste bostanaria. Insa sa vedem si motivarea. Perversii astia una zic pe fata si alta in acte.
A A30/01/2019 at 12:20
Nu inca. Dar va veni si frica.
dada30/01/2019 at 12:21
Fotgrafia e minunat aleasă !
https://www.g4media.ro/ccr-a-declarat-neconstitutionala-pensia-speciala-a-lui-victor-ciorbea-nu-se-poate-ca-pensia-avocatului-poporului-sa-fie-raportata-la-venitul-unui-judecator-constitutional.html
A A30/01/2019 at 13:07
Inca o poza breaking news
https://www.timesnewroman.ro/politic/codrin-stefanescu-confuzeaza-scena-politica-baga-m-as-in-partidul-lui-ponta
Cetatean30/01/2019 at 12:24
Iata si perversiunea:
“Potrivit surselor consultate de G4Media.ro, judecătorii au stabilit că declasificarea respectivelor protocoale trebuie să se facă prin Hotărâre de Guvern, și nu prin lege adoptată de Parlament
Sursele citate au mai explicat faptul că președintele CCR, Valer Dorneanu, a fost singurul care s-a opus deciziei și ar fi vrut să declare legea constituțională, dar a votat alături de ceilalți opt judecători când a văzut că nimeni nu-i mai susține opinia. ”Ar fi fost jenant să fie singurul judecător care votează altfel decât toți ceilalți”, au mai spus sursele G4Media.ro.”
Partea proasta: da Veorica un HG.
Partea buna: HG-ul poate fi atacat in Justitie.
Dorneanu asa a facut mereu. Legea il obliga sa voteze ultimul, ca Presedinte al CCR, insa de data asta ar fi ramas cu fundul gol, fara acoliti.
Cetatean30/01/2019 at 12:26
Partea absolut dementiala este ca cine incalca HG-ul Veoricai si nu pune la dispozitie hotararile CSAT nu mai e pasibil de pedeapsa, pentru ca nu mai e abuz in serviciu, dupa o decizie a CCR 😛 😛 😛
Tzepelica30/01/2019 at 13:08
Se pare ca guvernul trebuia sa dea un raspuns primarilor pana la ora 12.
N-au primit, asa ca se duc peste Veorica sa o…sa discute cu ea.
Veorica, ascunde-te! 🙂
Intamplator30/01/2019 at 13:45
apropo de bugetul SF al lui valcov și “aprobat” in viitorul apropiat de …
Germania a avut in 2018 o creștere economică de 1,5% -prognozat 1,8%
Anul asta prognoza este de 1%…
Cam 20% din exportul României se duce in Germania
Exporturile sunt in jur de 70 miliarde € din care 14 miliarde spre Germania ; cu cât oare vor scădea daca creșterea economică prognozata in Germania anul asta va fi mai mică anul asta cu 30/40%?
sau poate Rusia,Israel China vor “ajuta” si vor importa mai mult ?
p s când economia germana tușește cea europeană face gripa
stefan6030/01/2019 at 15:26
Ceasca dadea indicatii in CC al PCR si slugile faceau bugetul. Se aduna Marea Adunare Nationala ,se lingea dosul conducatorului maret si se aproba cu unanimitate ( 3 zile la analizat, discutat si aprobat) bugetul de stat a RSR pe anul urmator.
Acum am avansat. Sintem in democratie 🙂
Se reuneste cupola nationala , se dau ceva indicatii si cu intirziere ( ca anul a inceput deja) se va prezenta un buget.
De analizat , discutat si aprobat tot in 3 zile ca pe vremea impuscatului.
Doar ca cum au venit primarii la prima tovarasa a boborului.
Dragnea a iesit repede pe net sa zica ca primariile , judetele vor avea cea mai mare alocare din istoria tarii. Peste 70 miliarde lei.
Va dati seama ca proiectul ala de buget trebuie revizuit in partile esentiale conform indicatilor ” celui mai iubit borfas ” ?
Ce chin pe capul lui Valcov si Teodorovici. 🙂
Sper sa nu scoata iar basmul cu creditele de angajament .
Ca la MApN au luat cu asta ochii generalilor , a lui Iohannis , CSAT . Nu au cheltuit 2 % PIB ca o lua razna deficitul bugetului general ( al tarii ).
Programul corvete pentru asta a fost oprit . Restul e gargara.
Astept sedinta parlamentului cu lozinci , aplauze si votarea in doar 48 de ore a bugetului.
Bine , nu va mai fi unanimitate ca in vremurile bune a socialismului stiintific. 🙂 dar cam putin “progres” in 30 de ani.
mar30/01/2019 at 15:57
”În urma deliberărilor, Curtea Constituțională, cu unanimitate de voturi, a admis obiecțiile de neconstituționalitate și a constatat că Legea privind declasificarea unor documente, în ansamblul său, este neconstituțională. Curtea a reținut că actul normativ criticat este de natură a contraveni dispozițiilor art.1 alin.(4) din Constituție referitor la principiul separației și echilibrului puterilor în stat, Parlamentul intrând în sfera de competență a autorității executive, sin- gura autoritate publică cu atribuții în organizarea executării legilor. În raport de această soluție, care vizează legea în ansamblul său, Curtea nu a mai analizat celelalte critici de neconstituționalitate formulate”, se arată în comunicatul Curții Constituționale.
https://www.hotnews.ro/stiri-esential-22943399-ccr-castig-cauza-lui-iohannis-privind-legea-desecretizare-hotararii-csat-privind-protocoalele.htm
stefan6030/01/2019 at 16:25
Deci citiva migranti din Italia ajung si in RO.
Putini. 47 persoane de impartit in 7 tari.
Acum vreo 3 luni am mai luati citiva. Tot putini.
Curios ca patriotul Base nu mai e vocal sa zica : sa mearga in Olanda nu la noi.
Acum ca avem presidentia UE , nu mai e loc de gargarisme patriotice. 🙂
A A30/01/2019 at 17:13
https://www.g4media.ro/lovitura-pentru-tudorel-toader-de-la-inalta-curte-procesul-in-care-augustin-lazar-contesta-revocarea-sa-din-functie-se-va-judeca-la-alba-iulia.html
Intamplator30/01/2019 at 17:29
E un “strop” de speranța….atac pe “persoana fizica”. Kovesi la CEDO ,Lazar in țara…
A A30/01/2019 at 18:03
Total off topic, dar interesant referitor la oameni ajunsi puternici in lumea de azi
https://www.msn.com/en-us/news/politics/chris-christie-shreds-jared-kushners-father-one-of-the-most-loathsome-disgusting-crimes-that-i-prosecuted/ar-BBSVspG?ocid=spartanntp
Mr. ZigZag a tot povestit despre dezgustatorii astia.
stefan6030/01/2019 at 19:42
Tot caut bugetul ala si nu il gasesc.
Pai nu zicea jigolo ca il publica ?
Aaaaa, au venit primarii cu jalba in bat si ” liderul suprem ” a promis imediat ca le da bani cit nu au avut niciodata in istoria noastra.
Ce democratie , ce patrioti , ce specialisti in finante. 🙂
Acum Valcov si Teodorovici au de refacut rapid toate calculele si smecheriile contabile.
Indicatile mustaciosului trebuie executate.
Cum era si pe vremea lui Ceasca. Cica progres , stat reformat. 🙂
Deci simbata apare bugetul si luni il voteaza parlamentul.
Pe vremea RSR , Marea Adunare Nationala vota in 3 zile. Prima era pentru discursuri magulitoare , a doua pentru votat si ultima pentru lozinci si batut din palme.
Acum unica diferenta , nu se mai voteaza in unanimitate. 🙂
Atit. 🙁
Intamplator30/01/2019 at 20:18
am scris aseară ca “maine la prânz”(cum zicea fantele de la finanțe)trebuie înțeles “la drum de seara”…așa cum zic ghicitoarele in ghioc/ce fac ăștia nu e buget,e ceva fără noima….cum își închipuie cineva ca poți face un buget mai nerealist decât in ultimii ani din anii 80
“bugetul”lui valcov seamănă cu diviziile pe care le trimitea pe from hitler in Aprilie 45
Observator30/01/2019 at 19:50
Viceprimarul Bădulescu al Bucureștiului, dezlănțuit la Romania TV (reia declarațiile și la Realitatea TV) se autodenunță (pe cale să fie dat afară din partid fiindcă s-a certat cu Codrin Ștefănescu!…) pentru că nu a declarat tot ce știa la organele de anchetă în legătură cu evenimentele din 10 august Și ăsta abia e începutul! Au început și primarii să spună în gura mare ce se întâmplă, eheei…
mar30/01/2019 at 20:33
„Am avut o altă atitudine decât cea care ar fi trebuit atunci când am declarat în faţa organelor de urmărire penală ce m-au întrebat referitor la evenimentele din 10 august şi am spus asta în contextul în care am vrut să subliniez faptul că am făcut tot ce mi-a stat în putere ca să trag cu acest partid“, a afirmat Bădulescu. …..
Întrebat dacă va merge la Parchet să-şi schimbe declaraţia, Aurelian Bădulescu a răspouns: „Nu, o să mă cheme Parchetul şi o să zică: «Domnu’ Bădulescu, ai spus că ai minţit». Da, domnule. «Ia pixul şi hârtia şi hai să vedem ce trebuie să îndreptăm aicea»“.
https://www.hotnews.ro/stiri-politic-22944649-viceprimarul-badulescu-recunoaste-mintit-parchet-legatura-protestul-din-10-august-cheme-parchetul-zica-domnu-39-badulescu-spus-mintit-domnule.htm
Pai dl. Bădulescu a mințit/dezinformat cu bună știință, cea ce este faptă penală.
Intamplator30/01/2019 at 20:13
Parca,parca lucrurile se precipita
Daca clica asta pleacă de la guvernare-asta daca vor ei ca sa poată da vina la anul pe “guvernanți”-
cei ce ii vor înlocui ar trebui sa pună cifrele dezastrului pe masa și urgent sa i trimită in judecată pentru distrugerea țării și asta după ce anulează rapid tot ce au distrus in justiție
mar30/01/2019 at 20:56
Oare a luat apă corabia? – El (Bădulescu) a mai acuzat că i s-a cerut de la partid, „în schimbul unor foloase: numirea prin funcții sau numirea altor persoane în funcții“, să o lase pe Gabriela Firea, să schimbe majoritatea în CGMB și să folosească ieșirile publice împotriva Gabrielei Firea. „Asta este democrația în anul 2019“, a adăugat el.
https://www.g4media.ro/viceprimarul-capitalei-aurelian-badulescu-caruia-psd-ii-retrage-sprijinul-spune-ca-a-mintit-la-parchet-in-ancheta-privind-violentele-de-la-protestul-din-10-august.html
Observator30/01/2019 at 20:59
…de fapt declarația zilei este aceasta:
„Doar într-un singur an am reuşit ce alte guverne nu au atins într-un mandat întreg.” (Viorica Vasilica, prim ministru al României)
Și știți ceva? Are dreptate! Un dezastru ca acesta e extrem de greu de înfăptuit „doar într-un singur an”.
https://www.stiripesurse.ro/video-viorica-dancila-spune-ca-economia-duduie-intr-un-singur-an-am-reusit-ce-alte-guverne-nu-au-a_1322075.html
stefan6030/01/2019 at 21:24
mar30/01/2019 at 21:42
Adevărat! 🙁 Au pus țara pe butuci, aproape că am ajuns în februarie și nu avem buget. Cursul a ajuns la 4,75, plus alte aberații care vor arunca în aer mediul privat.
cedric30/01/2019 at 21:11
Badulescu a inceput sa vorbeasca. Vom afla lucruri interesante:
https://www.aktual24.ro/dat-afara-din-psd-un-lider-al-partidului-spune-tot-stefanescu-este-falsificator-de-tablouri-urmeaza-dragnea/
mar30/01/2019 at 21:45
Din ciclul ”lupul paznic la oi”! – ”Președintele Comisiei parlamentare pentru controlul activității SRI, Claudiu Manda (PSD), a declarat, miercuri seara, la Antena 3, că, urmare a declarării neconstituționale a legii inițiate de Liviu Dragnea și Călin Popescu Tăriceanu privind declasificarea tuturor protocoalelor încheiate între SRI și instituțiile judiciare, Curtea Constituțională ar putea fi sesizată cu un conflict juridic de natură constituțională între Parlament și Consiliul Suprem de Apărare a Țării (CSAT).”
https://www.g4media.ro/solutia-psd-dupa-ce-legea-dragnea-tariceanu-privind-declasificarea-tuturor-protocoalelor-a-fost-declarata-neconstitutionala-sesizarea-ccr-cu-un-conflict-intre-parlament-si-csat.html
Observator30/01/2019 at 23:26
Se pare că azi e o zi în care consilierii de imagine ai PSD nu s-au putut răspândi în atâtea locuri în care corabia PSD a început să ia apă. Cu certitudine partenerul fostei doamne ministru Olguța nu a beneficiat de vreun sfat din partea cuiva înainte să deschidă gura… Cu alte cuvinte ideea unui „conflict juridic de natură constituțională între Parlament și Consiliul Suprem de Apărare a Țării (CSAT)” este extrasă direct din puțul gândirii lui Manda. O singură observație am față de postarea @mar de la 21:45 – Manda nu e „lupul paznic la oi”, ci… măgarul! 🙂
« Revista Presei – 31 ianuarie. “O ordonanță privind înființarea unei orchestre va suprima independența autorității de concurență.”
Revista Presei – 29 ianuarie. “Primitivismul intelectual si stilul grobian.” »

References: CSM 
 CCR 
 CCR 
 CCR 
 CCR 
 CCR 
 CCR 
 CCR